बॉलीवुड एक्ट्रेस ने लगाया फेसपैक, बोलीं- गाय के गोबर से बना है, Tax की टेंशन दूर भगाएगा- देखें Video  
बॉलीवुड एक्ट्रेस ने किया चौंकाने वाला खुलासा
गाय गोबर का लगाया फेसपैक
टैक्स टेंशन दूर भागने का बताया तरीका
बॉलीवुड एक्ट्रेस और ड्रामा क्वीन के नाम से मशहूर राखी सावंत (Rakhi Sawant)  ने अपने सोशल मीडिया एकाउंट पर जोर का धमाका किया है. टैक्स की बढ़ती मार और ब्यूटी का राखी सावंत (Rakhi Sawant) ने जोरदार कॉम्बिनेशन दिखाया है, और गाय को भी अपने इन सारे सरोकारों में शामिल कर लिया है. वैसे भी राखी सावंत कभी WWE के रिंग में जाकर पहलवानों से भिड़ जाती हैं तो कभी अपनी बेबाकी की वजह से सुर्खियां बटोरती हैं. राखी सावंत (Rakhi Sawant) का एक नया वीडियो सोशल मीडिया पर खूब देखा जा रहा है जिसमें वे चेहरे पर फेसपैक लगाए हुए हैं और बहुत ही दिलचस्प बातें भी कर रही हैं. राखी सावंत बता रही हैं कि इस फेसपैक से टैक्स की टेंशन से भी बचा जा सकता है.
A post shared by Rakhi Sawant (@rakhisawant2511) on Jan 18, 2019 at 8:43am PST
एक्ट्रेस राखी सावंत (Rakhi Sawant) बताती हैं कि उनके डॉक्टर दोस्त ने ये फेसपैक लगाया है. राखी सावंत उससे पूछती है कि ये किसके गोबर का फेसपैक है तो वह बताता है कि ये गाय के गोबर का है. इस तरह राखी सावंत इस फेसपैक की महिमा बताने लगती हैं और कहती हैं कि टैक्स से जुड़ी किसी भी तरह की टेंशन को दूर भगाने के लिए काफी कारगर है. राखी सावंत (Rakhi Sawant) बताती हैं कि टैक्स की उन्हें बहुत टेंशन थी, जिस वजह से ही उन्होंने इस फेसपैक का इस्तेमाल किया है ताकि तनाव को दूर किया जा सके.
A post shared by Rakhi Sawant (@rakhisawant2511) on Jan 14, 2019 at 3:58am PST
राखी सावंत (Rakhi Sawant) को अपने तीखे व्यंग्य और बिंदास कारनामों की वजह से पहचाना जाता है. कुछ दिन पहले राखी सावंत कुश्ती के रिंग में घुस गई थीं, जहां एक पहलवान ने उनकी जमकर पिटाई की और उन्हें अस्पताल ले जाना पड़ा था. यही नहीं, प्रियंका चोपड़ा और निक जोनास ने अपनी शादी का रिसेप्शन दिल्ली में दिया था और इसमें प्रधानमंत्री नरेंद्र मोदी भी आए थे. इस पर राखी सावंत ने अपनी शादी में आने का निमंत्रण भी सोशल मीडिया पर पीएम मोदी को दे डाला था. इस तरह राखी सावंत का हर काम कुछ हटकर ही होता है.